בית הקברות היהודי בסיגט

בית הקברות היהודי בסיגט הוא בית הקברות של הקהילה היהודית בסיגט, קהילה שבשיאה היוותה כ-40% מתושבי סיגט. הוא נמצא במרכז העיר, גודלו כ-100 דונם וקבורים בו כ-5,000 נפטרים.

באתר ההנצחה ליהדות סיגט נכתב שבעבר היה קיים בעיר בית קברות נוסף, אך הוא נחרש ונותרו בו רק שתי מצבות, של רב העיר הראשון הרב צבי אברמוביץ' ורעייתו. המצבה הקדומה ביותר בבית הקברות היא משנת תק"ט (1749), והחדשה ביותר היא של שמעון לייטנר שנקבר במקום בשע"א (2011). עוד נכתב שם שמספר הקברים הידועים המצויים במקום עומד על 3,877, ביניהם עשרות קברי חיילים יהודיים אלמוניים שנהרגו במלחמת העולם הראשונה. בבית הקברות מצבה ליהודי העיר שנהרגו בשואה, ומתחתיה שאריות סבון שהופק מיהודים שנהרגו בשואה. הכהנים אינם קבורים בשורות החיצוניות כנהוג בבתי קברות רבים, אלא קיים מגדל מברזל שממנו השקיפו משפחות הכהנים על מעמד הקבורה והתפילות המתקיימות בעת העלייה לקברים. ממוזער|מצבת הרב יהודה כהנא הלר (במרכז), נינו הרב חיים אריה כהנא (מימין), ונפטר נוסף ממשפחתם, ב'אוהל הכהנים' שבבית הקברות.
בין הנקברים בבית הקברות:תמונות של רבים מרבני העיר הקבורים בבית הקברות, יחד עם נשותיהם ובני משפחותיהם, רוכזו בקישור זה. הרב יהודה כהנא הלר בעל קונטרס הספקות, בעל נכדתו הרב יהודה מודרן, נינו של ר"י הלר הרב חיים אריה כהנא, ועוד רבים מבני משפחת כהנא הלר הסיגטית. בבית הקברות קבורים גם הרב מנחם מנדל שטרן, חתנו ואחיינו הרב יוסף שטרן, הרב חיים מאיר זאב זלנפריינד,רבה של סעליש שבאוקראינה, שחלה והגיע לסיגט כדי לשהות במרחצאות מרפא אך נפטר בה. קברו סמוך לאוהל קברי רבני משפחת כהנא הלר. הרב שלמה יהודה טבק, והרב יוסף ליכטנשטיין. ככל הנראה, בבית הקברות נקבר גם הבדחן והמחזאי הירש לייב גוטליב, שפעל בסיגט ונפטר בה.

ידועים במיוחד קבריהם של שלושת אדמו"רי חסידות סיגט למשפחת טייטלבוים, הקבורים במבנה משותף: מייסד החסידות הרב יקותיאל יהודה, בנו הרב חנניה יום טוב ליפא, בנו הרב חיים צבי (באוהל זה קבור גם האדמו"ר הדרשן רבי משה יוסף טייטלבוים, בנו של ר' יקותיאל יהודה, שלא כיהן באדמו"רות בסיגטספר מצבת קודש, עמ' 63 (כאן); אנציקלופדיה לחכמי גליציה, ג, עמ' 132 - כולל הסבר לנסיבות קבורתו בסיגט ולא בעיירה שאטוראליאויהיי ('אויהל' בפי היהודים) שבה נפטר (כאן). תמונת מצבתו כאן.). 

בסך הכול, מצויים בבית הקברות חמישה מבנים (המכונים 'אוהל') מעל קברי צדיקים: אוהל משפחת שטרן, 'אוהל הכהנים' לרבני משפחת כהנא הלר (כולל חלון בקיר שמהווה גם קיר חיצוני של בית הקברות), אוהל אדמו"רי סיגט, ששופץ בשנת תשפ"א, אוהל הרב ליכטנשטיין (המבנה התמוטט לאחרונה ולא ברור מה מצבו כיום), אוהל הרב אביגדור פאלאק.תיאור מפורט על חמשת ה'אוהלים', כולל הקלדה מלאה של הכיתוב שעל המצבות ומידע נוסף על בית הקברות, נמצא כאן. גם מגדל התצפית על הקברים המיועד לכהנים עודנו במקומו, אף שיש מי שטעה לזהותו כמגדל שמירה.ממוזער|חסידי סאטמר בתפילה על קברו של רבי חיים צבי טייטלבוים באוהל אדמו"רי סיגט.אוהל אדמו"רי סיגט מהווה אתר עלייה לרגל לחסידות סאטמר, חסידות שבראשה עמד במשך שנים רבות בנו וממשיכו של רבי חיים צבי, רבי משה טייטלבוים (לאחר פטירת רבי יואל טייטלבוים ללא ילדים בחיים), והוא הגיע למקום כמה פעמים לפקוד את קברות אבותיו.לדוגמה, במכתב מז' בניסן תשכ"ז הוא מתאר ביקור שלו במקום יחד עם חתנו (נדפס אצל ר' יצחק מיטלמן ור' שמואל שלמה טלר, ומשה היה רועה, ה, קריית יואל תשע"א, עמ' קד). גם שני בניו, אדמו"רי סאטמר הנוכחיים, מגיעים למקום מדי פעם.

בשנת תשע"ה ביקר בישראל ראש עיריית סיגט דאז, אובידיו נמש, והבטיח שיפעל לשימור בית הקברות. מעט לאחר מכן הגיעה קבוצה של עשרה מתנדבים מישראל לשבוע עבודה בשיפוץ בית הקברות. בשנת תשפ"ב הושלם בניין בית מדרש 'עצי תמרים' של חסידות סאטמר בסמוך לבית הקברות, במקום שבו עמד בעבר בית המדרש ההיסטורי של חסידות סיגט, כעשור לאחר רכישת השטח על ידי החסידות. יש מקורות הטוענים שגם שטח בית הקברות עצמו נרכש על ידי חסידות סאטמר בסביבות שנת תש"ע, לצורך שימור, שיקום ומניעת הרס, אך לא ברור ממקורות אלו האם הכוונה לרכישה גמורה ובעלות מלאה, והאם הכוונה לכל בית הקברות או רק לחלק ממנו.על המורכבות שבבעלות על שטחי בתי קברות ברומניה, ראו גם במסמך זה.

 קישורים חיצוניים 

 איתור קברים בבית הקברות, באתר סיגט - העיר שבלב
 תצלומי אוויר של בית הקברות, באתר סיגט - העיר שבלב
 פנקס חברא קדישא בקהלת סיגט תשנ"ה-תרפ"ה (1925-1875) - סריקת כתב היד, באתר 'כתיב' של הספרייה הלאומית
 פנקס חברה קדישא ובקור חולים בסיגט, תרמ"ד-תרפ"ב (1922-1884) - סריקת כתב היד, שם
 אשכול על בית הקברות, בפורום איוועלט (ביידיש)

 הערות שוליים 

קטגוריה:סיגט
קטגוריה:רומניה: בתי קברות יהודיים
קטגוריה:חסידות סאטמר
קטגוריה:יהדות סיגט